ALFONSVS filius Regis Francorum, Comes Pictauensis  Tholosanus, vniuersis præsentes litteras inspecturis, salutem in Domino. Notum facimus, quod nobilis  fidelis noster, Ioannes dictus de Valery Miles, donauit donatione inter viuos, de consensu  voluntate nostra viris religiosis Abbati  Conuentui Clun. omnia, quæ habebat, vel habere poterat in villa de Escuroles  ipsius pertinentiis, appenditiis,  territoriis, quacumque ratione, vel causa. Quæ omnia dictus Ioannes tenebat a nobis in feudum. Et de omnibus his dictis Ioannes se,  hæredes suos deuestiens, dictos Abbatem  Conuentum Clun. inuestiuit, in ipsum Abbatem  Conuentum omnium dominium transfundendo. Renunciauit insuper dictus Ioannes pro se  hæredibus suis, seu successoribus exceptioni doli, metus,  in factum,  omni iuris beneficio, per quæ possent dicti Ioannes,  hæredes seu successores ipsius, contra prædicta venire, aut ipsa aliquatenus impugnare. Nos autem prædictam donationem ratam  gratam habentes,  eam confirmantes, ipsam auctoritate præsentium insinuamus. In cuius rei testimonium, ad petitionem dicti Ioannis, præsentibus litteris sigillum nostrum duximus apponendum, saluo iure quolibet alieno. Actum apud Nogentum Heremberti, anno Domini M. CC. LXIV. mense Iulij.